Fuqarolar qaytib kelganidan keyin 14 kunlik karantinga joylashtiriladi Foto: REUTERS Novosibirsk shahridan O‘zbekistonga charter reys 21 martda amalga oshiriladi. Bu haqda O‘zbekiston Respublikasi TIV matbuot xizmati xabar bermoqda. Qayd etilishicha, respublika maxsus komissiyasi O‘zbekiston fuqarolarini vatanga qaytarish uchun Novosibirsk shahridan (Rossiya) qo‘shimcha aviareys tashkillashtirish masalasini hal qildi. Charter samolyotning Novosibirsk-Toshkent yo‘nalishi bo‘yicha parvozi 21 mart kuni mahalliy vaqt bilan soat 19:35ga, qo‘nishi esa Toshkent vaqti bilan soat 18.35ga mo‘ljallangan. Bildirilishicha, qo‘shimcha aviareyslarni tashkillashtirish davom etmoqda. O‘zbekiston fuqarolari qaytib kelganidan keyin respublika maxsus komissiyasi tomonidan belgilangan talablarga qat’iy rioya qilgan holda 14 kunlik karantinga joylashtiriladi.